Twee SA mans dood gevind in VSA-hotel | Maroela Media
La Quinta Inn in Springfield. Foto: www.expedia.com
Die liggame van twee Suid-Afrikaanse mans is in verskillende kamers gevind in ‘n hotel in Springfield in die Amerikaanse deelstaat Missouri.
Die Springfield-polisie het in ŉ verklaring gesê die liggame van Gerrit Strydom (45) en James Bethel (44) is Saterdag by die La Quinta Inn gevind. Volgens die verklaring het hotelpersoneel die mans se liggame gevind.
Kapt. David Millsap, woordvoerder van die Springfield-polisie, het gesê die voorlopige uitslae van die nadoodse ondersoeke wys geen tekens van vuilspel nie. “Die oorsaak van hul dood word steeds ondersoek, wat toksikologieverslae en bykomende mediese ondersoeke behels.” Volgens Millsap is die mans se naasbestaandes opgespoor en van hul afsterwe in kennis gestel.
KY3 berig dat die mans met motorfietse op Amerika se bekende Route 66 gereis het.
Swaar vonnis vir twee wat non verkrag, vermoor
Irene Botha · 3 jaar gelede
DA hoop vir SA!
Irene – HUH??? Die keer is die DA beslis nie betrokke nie lol!